stanford-oval/wikipedia huggingface dataset:
הקאלאנקות של פיאנה
תבליט

הערוצים הם רכס הרים קטן בצורת האות "V" הפונה ימינה ב"סלעים הכחולים" (Roches Bleues), המתחיל בצפון מעל מפרצון דרדו (Dardo) הנמצא בחוף הדרומי של מפרץ פורטו ומסתיים בדרום בגשר קוואלאג'ו (Cavallaghju). הפסגה הגבוהה ביותר בגובה 698 מטרים. באמצע נמצא סלע (Capu Ghineparu) בגובה 515 מטרים.
הערוצים נחצים על ידי הנחל דרדו שמקורו בקאפו די או ויטולו (Capu di u Vitullu) בגובה 1,311 מטרים. מי הנחל שימשו פעם להפעלת טחנה במורד הזרם מגשר קוואלאג'ו.
גישה

אי אפשר להגיע לים, מהכביש, באמצעות הערוצים של פיאנה.
שבילי הליכה

אפשר לחצות את הערוצים של פיאנה בכמה שבילי הליכה:
השביל הנמוך לכיוון "מבצר שאטו": שביל המתחיל מהפיתול החד של כביש D81 במקום שנקרא "לה טט דו שיין" (la Tête du Chien, "ראש הכלב", על שם צורת הסלע) והמוביל לסלע המכונה"מבצר שאטו" (Château Fort‏ בגובה 332 מטרים). השביל הוא ירידה ארוכה ומפותלת עד קצה הצוקים המשקיפים על מפרץ פורטו, בתוך סבך של סלעים. מסלול זה, שנמשך שעה אחת לכל כיוון, אינו קשה במיוחד, אך דורש נעלי הליכה בגלל נוכחות מתמדת של אבנים חדות על הקרקע. קצה השביל מקושט בגל-עדים שבנו מטיילים. חלק מהם נבנו על סלעים שהגישה אליהם דורשת טיפוס. הדרך האפשרית היחידה לנקודת המוצא היא לחזור באותו שביל.
השביל הגבוה: מתחיל פחות מ-200 מטרים מערבית ל"לה טט דו שיין". השביל מחבר בין כביש D81 מדרום בין גשר קוואלאג'ו לגשר מזאנו (Mezzanu) ועובר דרך "הסלעים הכחולים" ופסגת הקלאנש.
השביל הישן מפיאנה לאוטה: השביל מתחיל מקפלת סנטה מריה הממוקם על כביש D81, מעט אחרי הסלעים הכחולים במעלה הדרך מפורטו, באמצע מעבר הקלאנש, ואשר מצטרף לשביל הקודם. טיפוס תלול מאוד במדרגות ובזיג-זג, ואז ברגע שמגיעים למעבר קטן, זו ירידה קלה לאצטדיון פיאנה ולנחל מזאנו. זה מסלול פרדות קדום הנתמך בקירות אבן המגיעים לפעמים לגובה של כמה מטרים, ומרוצף היטב באבנים. מסלול זה, שנמשך שעה אחת לכל כיוון, הוא לא מאוד קשה אך דורש נעלי הליכה בגלל נוכחות מתמדת של אבנים על הקרקע. הנוף במעבר מרהיב ופנורמי: מפרץ פורטו והקאלאנקות של פיאנה.
טפוני

הדבר המיוחד בקאלאנקות הוא מה שמכונה טפוני (אנ'), צורות בליה אופייניות של הסלעים. הצורות המוזרות מגרות את הדמיון ויש להם שמות תואמים. כך כינה גי דה מופאסאן את הקאלאנקות "גן חיות מאובן של סיוטים". שמות ידועים לתצורות בודדות הם:
"ראש הכלב" (La Tête du chien), ממש ליד הכביש
"הצב" (La Tortue) וה"נשר "(L'Aigle)
"הווידוי" (La Confession)
"הבישוף" (L'Évêque)
"ראש פואנקרה" (La Tête de Poincaré)
"הראש ההודי" (La Tête d'Indien)
"הלב" (Le Cœur)
גלריה

כביש D81 דרך הקאלאנקות
"ראש הכלב"
"הלב"
ראש
הערות שוליים

↑  Gulf of Porto: Calanche of Piana, Gulf of Girolata, Scandola Reserve
הסלע המכונה "זוג האוהבים"
השמש העירומה

| --- | --- |
 
למעלה- כריכת הספר בהוצאת מסדה למטה- כריכת הספר בהוצאת ינשוף
 מידע כללי
 מאת:  אייזק אסימוב
 שפת המקור:  אנגלית
 סוגה:  רומן 
 מקום התרחשות:  סולאריה, ארץ 
 הוצאה
 הוצאה:  Doubleday (אנגלית) מסדה (עברית, 1975) ינשוף (עברית, 2007)
 תאריך הוצאה:  1957
 מספר עמודים:  238 (מהדורה עברית, 2007)
 הוצאה בעברית
 תרגום:  חיים גליקשטיין (מסדה) רמי שלהבת (ינשוף)
 סדרה
 סדרת ספרים:  סדרת הרובוטים
 ספר קודם:  מערות הפלדה
 הספר הבא:  רובוטים של שחר
 קישורים חיצוניים
 הספרייה הלאומית:  002567001, 001317855
 
השמש העירומה ידוע גם בשם שמש עירומה (באנגלית: The Naked Sun) הוא רומן מדע בדיוני פרי עטו של הסופר היהודי אמריקאי ממוצא רוסי אייזק אסימוב. הספר הוא החלק השני בסדרת ספרים שבמוקדה דמותו של אליה (בהוצאה המאוחרת יותר "לייג'ה") ביילי, בלש במשטרת הכרך של ניו יורק העתידית, ושותפו ר' דאניל אוליבאו, רובוט חללאי דמוי אנוש. בספר זה יוצאים לייג'ה ודאניל לארץ שמש, אחת ממושבות החלל, במטרה לחקור את הירצחו של ריקאין דלמאר, חללאי ומהנדס עוברים.
תקציר העלילה

ביילי נקרא לחקור את מקרה הרצח הראשון שאירע על ארץ שמש (סולריה בתרגומים אחרים), מושבת חלל שאוכלוסייתה מונה כעשרים אלף בני אנוש ומספרם של הרובוטים בה עומד על מאתיים מיליון (עשרת אלפים רובוטים לכל אדם). בספר זה מתגלה כי בעוד בני האדם שעל כדור הארץ סובלים כולם מאגורפוביה כתוצאה מתנאי חייהם בכרכים סגורים בלא גישה לאוויר הפתוח, הרי שגם במושבות החללאים ישנן תופעות של פוביות חברתיות, ובמקרה זה פוביה ממגע אנושי ומקרבה לבני אנוש אחרים, הנובע מבידודם של בני האדם זה מזה בכוכב שבני האדם בו התרגלו כי כל המגע עם בני האדם האחרים נעשה באמצעות צפייה הולוגרפית מרחוק.
הנרצח, ריקאין דלמאר, היה מהנדס עוברים שאחראי לכך שעוברי ארץ שמש ייוולדו בריאים. העוברים גדלים בחווה אליה הם מועברים חודש לאחר ההתעברות, ועוברים אנליזת גנים על מנת לאתר מראש פגמים בצופן הגנטי שלהם. הילדים מחונכים ומגודלים על ידי רובוטים, ולאחר תקופת הילדות בה הם מורשים לשחק זה עם זה, הם לומדים להתרחק זה מזה ולהתבודד, כמקובל בארץ שמש. מרגע הגיעם לבגרות לא יראו עוד אדם, אלא רק את בן זוגם (במטרה להתרבות), או רופא, במקרה שבו יש צורך בניתוח.
בתום החקירה מתברר כי ג'ותן ליביג, רובוטיקאי ושכנו של דלמאר, תמרן רובוטים לסייע ברציחתו של דלמאר, ובהרעלתו של האחראי על הביטחון בארץ שמש. ליביג ניסה לתכנן מלחמה גלקטית באמצעות ספינות חלל רובוטיות שישתמשו במוחות פוזיטרוניים, אך לא יידעו כי הם פועלים בניגוד לחוק הראשון של הרובוטים. מטרתו של ליביג הייתה לשמר את דרכה של ארץ שמש על מנת שלא להכניס השפעות תרבותיות זרות, כגון מפגשים פנים אל פנים עם בני אנוש אחרים. היכרותו של ליביג עם הפסיכולוגיה של הרובוטים אפשרה לו להבין כיצד להשתמש ברובוטים על מנת לסייע ברצח. הוא הורה לרובוט להושיט לאשתו של דלמאר, גלאדיה, את ידו הניתקת כשתהיה מלאת חימה, דבר שהוביל אותה להשתמש ביד ככלי נשק ולהרוג את בעלה, והורה לרובוט אחר לתת לאחראי הביטחון רעל, שלא ביודעין. מוחותיהם של שני הרובוטים נפגעו באופן בלתי הפיך כתוצאה מהמהלך. המניע לרצח היה סירובו של דלמאר לשתף פעולה עם תוכניותיו של ליביג.
גלאדיה עוקרת לאורורה, וביילי חוזר לכדור הארץ כגיבור. לאור מה שלמד בארץ שמש הוא מבין כי החברה הארצית נידונה לכליה אם לא תצא מכדור הארץ ותיישב את העולמות החיצוניים.
תרגום לעברית

הספר תורגם לעברית פעמיים.
התרגום הראשון משנת 1975 יצא לאור בהוצאת מסדה בתרגומו של חיים גליקשטיין. לאורך השנים נשמעה ביקורת על תרגומיו של גליקשטיין (שתרגם את שני הספרים הראשונים בסדרה), ובעיקר על האופן המאולץ שבו בחר לעברת את שמות הגיבורים (לייג'ה תורגם לאליה, ג'סי תורגם לאיזה וכן הלאה), ועל מבנה המשפטים התואם יותר תחביר אנגלי.
בשנת 2007 יצא לאור תרגומו של רמי שלהבת בהוצאת ינשוף.
הערות שוליים

↑  מערות הפלדה
הפקולטה למדעי החברה באוניברסיטת בר-אילן

| --- | --- |
אין תמונה חופשית
 פקולטה
 תקופת הפעילות:  1972–הווה (כ־52 שנים) 
 בעלי תפקידים
 מנהל:  גיל אפשטיין 
 תלמידים
 :  12,720 
 מיקום
 מדינה:  ישראל ישראל
 קואורדינטות:  32°04′05″N 34°50′31″E﻿ / ﻿32.068113158316°N 34.8418399074°E﻿ / 32.068113158316; 34.8418399074
 social-sciences.biu.ac.il
  (למפת גוש דן מוגדלת) הפקולטה למדעי החברה באוניברסיטת בר-אילן(למפת גוש דן רגילה) הפקולטה למדעי החברה באוניברסיטת בר-אילן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפקולטה למדעי החברה באוניברסיטת בר-אילן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפקולטה למדעי החברה באוניברסיטת בר-אילן
 
הפקולטה למדעי החברה באוניברסיטת בר-אילן היא הפקולטה הגדולה ביותר באוניברסיטת בר-אילן שברמת גן, ובישראל כולה. בפקולטה לומדים כ-12,720 סטודנטים המהווים כשני שלישים מכלל הלומדים באוניברסיטה. מתוכם לומדים למעלה מ-7,000 איש לתואר ראשון, למעלה מ-3,000 לתואר שני וכמעט 500 לתואר שלישי. בתוכניות נוספות (חוץ, תעודה וכו') לומדים כ-2,350 סטודנטים. דקאן המחלקה הוא פרופ' גיל אפשטיין.
הפקולטה הופרדה מהפקולטה למדעי היהדות בשנת 1972, כאשר הדקאן הראשון היה פרופ' סלומון פול.
יחידות הפקולטה

המחלקה לגאוגרפיה וסביבה – הוקמה בשנת 1969 ובסגל המחלקה נמנים כ-19 חוקרים.
המחלקה לכלכלה – נוסדה בשנת 1960 על ידי הפרופסורים שלמה אקשטיין ויהודה דון. כיום עומד בראש המחלקה פרופ' אייל בהרד. מסגרת המחלקה פועלים מרכז אהרון מאיר לחקר ולימודי הבנקאות והמכון לאקונומטריקה ולתיאוריה כלכלית.
המחלקה לניהול – התכנית הראשונה במחלקה הייתה התכנית לניהול הלוגיסטיקה (במסגרת הלימודים לתואר הראשון), שנוסדה ב-1989. התכנית השנייה שנוסדה בשנים שלאחר מכן היא התכנית לניהול טכנולוגיה. בראש המחלקה עומד פרופ' קונסטנטין קוגן.
המחלקה למדעי המדינה – נוסדה על ידי פרופ' ישעיהו (צ'ארלס) ליבמן בשנת 1969. כיום ראש המחלקה הוא פרופ' רמי גינת. במסגרת המחלקה פועלים מרכז בגין-סאדאת למחקרים אסטרטגיים, הקתדרה לדת ומדינה, מרכז ארגוב לחקר העם היהודי ומדינת ישראל, מכון אירופה וקתדרת פטרסון למודיעין וביטחון. בנוסף על כך, במחלקה מתקיימים לימודי ניהול וישוב סכסוכים ומשא ומתן.
המחלקה לסוציולוגיה ואנתרופולוגיה – מנוהלת על ידי פרופ' גלית אילון. הלימוד לתואר ראשון יכול להתקיים במסלול דו-חוגי עם מחלקות נוספות בפקולטה ומחוצה לה. במסגרת המחלקה פועלים המכון לחקר הקהילות והמרכז לסוציולוגיה תרבותית.
המחלקה לפסיכולוגיה – במחלקה פועלים למעלה מ-30 חברי סגל ולומדים בה כ-750 סטודנטים לכל התארים. את הפקולטה מנהלת פרופ' רוני גבע. הקליניקה הטיפולית של המחלקה נוסדה בשנת 1967. הקליניקה מציעה טיפול, אבחונים, סדנאות וימי עיון לקהל הרחב.
המחלקה לקרימינולוגיה – המחלקה הראשונה לקרימינולוגיה בארץ, אשר נוסדה בשנת 1961. הלימודים לתואר ראשון במחלקה מתאפשרים במסלול חד-חוגי או במסלול דו-חוגי בשילוב לימודי מזרח-תיכון, סוציולוגיה ואנתרופולוגיה, מדעי המדינה, חינוך או אמנות יהודית.
בית הספר למנהל עסקים – מציע תוכניות לימוד לתואר שני ושלישי. בית הספר הוקם בשנת 1993 וכיום עומד בראשו רועי גלברד. במסגרת המחלקה פועלת הקתדרה לממשל תאגידי.
בית הספר לתקשורת – הוקם בתור "היחידה לעיתונאות ותקשורת" בשנת 1982. בראש בית הספר עומד פרופ' חיים נוי.
בית הספר לעבודה סוציאלית ע"ש לואיס וגבי וייספלד – נוסד בשנת 1966 על ידי פרופ' מורטון טייכר. מאז 2016 מנהלת בית הספר היא פרופ' נחמי באום.
החוג המשולב למדעי החברה – הוקם בשנת 1974 ומשלב לימודים רב-תחומיים לשלושת התארים. בראש החוג עומד פרופ' עמית שרירא.
בית הספר לחינוך היה חלק מהפקולטה מהקמתה ועד הפיכתה ב-2018 לפקולטה עצמאית לחינוך.
הערות שוליים

↑  אודות הפקולטה | הפקולטה למדעי החברה | אוניברסיטת בר-אילן, באתר social-sciences.biu.ac.il
↑  מידע כללי | המחלקה לגאוגרפיה וסביבה, באתר geoenv.biu.ac.il
↑  אודות המחלקה לכלכלה, אוניברסיטת בר אילן | המחלקה לכלכלה, באתר econ.biu.ac.il
↑  מרכזים ומכונים | המחלקה לכלכלה, באתר econ.biu.ac.il
↑  דבר ראש המחלקה | המחלקה לניהול, באתר management.biu.ac.il
↑  מייסדי המחלקה | המחלקה למדעי המדינה, באתר politics.biu.ac.il
↑  לימודי ניהול וישוב סכסוכים ומשא ומתן | המחלקה למדעי המדינה, באתר politics.biu.ac.il
↑  מסלולי לימוד | המחלקה לסוציולוגיה ולאנתרופולוגיה, באתר sociology.biu.ac.il
↑  המחלקה לפסיכולוגיה | המחלקה לפסיכולוגיה, באתר psychology.biu.ac.il
↑  אודותינו | המחלקה לפסיכולוגיה, באתר psychology.biu.ac.il
↑  אודות המחלקה | המחלקה לקרימינולוגיה | אוניברסיטת בר-אילן, באתר criminology.biu.ac.il
↑  לימודי קרימינולוגיה לתואר ראשון | המחלקה לקרימינולוגיה | אוניברסיטת בר-אילן, באתר criminology.biu.ac.il
↑  אודות בית הספר למנהל עסקים | בית הספר למנהל עסקים, באתר mba.biu.ac.il
↑  דבר ראש בית הספר | בית הספר למנהל עסקים, באתר mba.biu.ac.il
↑  אודות ביה"ס | בית הספר לתקשורת, באתר communication.biu.ac.il
↑  אודות המחלקה | החוג המשולב למדעי החברה | אוניברסיטת בר-אילן, באתר meshulav.biu.ac.il
| --- | --- |
בקרת זהויות :  NLI: 987007450643505171  ISNI: 0000 0004 0368 5236
וילי (כדורגלן)

וילי הורטנסיו ברבוסה (בפורטוגזית: Willie Hortencio Barbosa; נולד ב-15 במאי 1993 בקראבלאס שבברזיל) הוא כדורגלן ברזילאי המשחק בעמדת קשר הכנף.
קריירת מועדונים

וילי שחקן במגוון מועדונים בברזיל, ברומניה, בשווייץ ביוון ובבוליביה.
ב-6 בינואר 2022 חתם בעירוני קריית שמונה מליגת העל הישראלית.
הערות שוליים

↑  יגאל גולדשטיין, ‏החלוץ הברזילאי ברבוסה סיכם בקרית שמונה, באתר ערוץ הספורט, 6 בינואר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וילי (כדורגלן)".
הקתדרלה של סן קריסטובל דה לה לגונה

| --- | --- |

 מידע כללי
 סוג:  קתדרלה קתולית, מונומנט 
 מיקום:  סן קריסטובל דה לה לגונה 
 מדינה:  ספרד 
 הקמה ובנייה
 תקופת הבנייה:  ?–1515
 תאריך פתיחה רשמי:  1515 
 סגנון אדריכלי:  אדריכלות נאו-קלאסית, התחייה הגותית 
 מידות
 גובה:  41.5 מ' 
 קואורדינטות:  28°29′20″N 16°18′59″W﻿ / ﻿28.488955555556°N 16.316388888889°W﻿ / 28.488955555556; -16.316388888889
 lalagunacatedral.com
  (למפת האיים הקנריים מוגדלת) לאס פאלמאס סנטה קרוס דה טנריפה  ארסיפה פוארטו דל רוסריו האוקיינוס האטלנטיהקתדרלה(למפת האיים הקנריים רגילה) לאס פאלמאס סנטה קרוס דה טנריפה  ארסיפה פוארטו דל רוסריו האוקיינוס האטלנטיהקתדרלה
 
הקתדרלה של סן קריסטובל דה לה לגונה (בספרדית: Catedral de San Cristóbal de La Laguna) היא מקום מושבה של הבישופות הקתולית של טנריפה, הכולל לא רק את האי טנריפה, אלא גם את האיים המערביים של האיים הקנריים (לה פלמה, לה גומרה ואל איירו). הקתדרלה שוכנת בעיר סן קריסטובל דה לה לגונה.
היסטוריה

בשנת 1511 נבנתה קפלה במקום שבו שוכנת כיום הקתדרלה. מקימיה האמינו שבמקום היו בעבר קברי גואנצ'ים. בשנת 1515 הוחלפה הקפלה במבנה גדול המוקדש למרים הבתולה. המגדל שבמקום נבנה בשנת 1618.
הכנסייה הפכה לקתדרלה בשנת 1819, בעקבות צו של האפיפיור פיוס השביעי, כאשר נוסדה הבישופות של סן קריסטובל דה לה לגונה (שמה המקורי של הבישופות של טנריפה). חזית הקתדרלה היא נאו-קלאסית ומתוארכת ל-1820, והמבנה הנוכחי עצמו נבנה בין השנים 1904–1915 בסגנון התחייה הגותית.
תכונות ויצירות אמנות

זוהי הקתדרלה היחידה בספרד שנבנתה מבטון. חזית המבנה עשויה אבן וכיפתו והתקרה מסיבי פוליפרופילן. בקתדרלה שלוש ספינות ואמבולטוריום סביב המזבח הראשי. בפנים הקתדרלה נמצא קברו של אלונסו פרנאנדס דה לוגו, שכבש את האי טנריפה במאה החמש עשרה. יש גם כמה קברים של בישופים ושרידי קדושים.
בתוך המבנה ישנו מזבח גדול בסגנון הבארוק מהמאה השמונה עשרה והוא הגדול ביותר באיים הקנריים. ישנו גם דוכן שיש שהובא מג'נובה (איטליה), והשניים מהווים יחדיו את יצירות האמנות הטובות ביותר שעשויות משיש באיים הקנריים.
בקתדרלה ישנו האוסף הגדול ביותר של איקונין ביזנטי של ספרד, שהוא אחד החשובים מסוגו בעולם. כמו כן, נמצא בה האוסף הגדול ביותר של תכשיטים של האיים הקנריים, כולל שני פמוטי הכסף הגדולים ביותר בספרד. האוצר של הקתדרלה כולל גם גילופים דתיים, גלימה, חפצי פולחן וציורים. אוצרות אלה הם בני תקופות שונות, החל מן המאה השש עשרה ועד ימינו.
תמונות

תוך הקתדרלה.
כיפת הקתדרלה.
מזבח הבארוק.
דוכן השיש.
הערות שוליים

1 2 3  Datos historicos del templo catedral de Tenerife
↑  Diez "imprescindibles" que ver en la Catedral de La Laguna
↑  La mayor colección española de iconos bizantinos se exhibe en La Laguna
↑  La Catedral prepara la exposición del tesoro y visitas con audioguía
| --- | --- |
בקרת זהויות :  BNE: XX96589  LCCN: n85257612  VcBA: 494/61876  VIAF: 126740026   WorldCat (עם VIAF): 126740026 
ערך זה הוא קצרמרבנושא האיים הקנריים ובנושא כנסיות. אתם מוזמנים לתרום לוויקיפדיה ו.
הר האן

| --- | --- |
אין תמונה חופשית
 מידע כללי
 גובה:  1,100 מ' 
 מיקום:  אזור הברית האנטארקטית,
 קואורדינטות:  69°17′00″S 70°09′00″W﻿ / ﻿69.2833°S 70.15°W﻿ / -69.2833; -70.15
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר האן(למפת חצי האי האנטארקטי רגילה) בסיס חנרל ברנרדו אוהיגינס ריקלמההר האן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר האן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר האן
 
הר האן (באנגלית: Mount Hahn) הוא הר הממוקם לחוף מפרץ שוקאלסקי, בצפון מזרח האי אלכסנדר, שבאנטארקטיקה.
גובהו של ההר 1,100 מטרים מעל פני הים.
ההר ממוקם בין קרחון וולטר וקרחון המפטון.
היסטוריה > גילוי ומיפוי הקרחון

הקרחון צולם מהאוויר על ידי משלחת החקר האנטארקטית רון בין השנים 1947–1948, ועל ידי סקר חסות איי פוקלנד בין השנים 1948–1950.
הקרחון מופה בהתבסס על סקרים שנערכו על ידי סקר שטחי חסות איי פוקלנד בשנת 1948.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של לוטטנט קומנדר ג'רלד ל. האן (Gerald L. Hahn) מצי ארצות הברית, טייס מטוס לוקהיד LC-130 במהלך מבצע קפיצה לגובה בשנים 1975 ו-1976.
הערות שוליים

1 2 3 4 5 6 7  מידע גאוגרפי והיסטורי
וילוניה

וילוניה (בהונגרית: Vilonya) הוא כפר במחוז וספרם שבמרכז הונגריה.
יהודי וילוניה

בווילוניה חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 5 |  |
| 1880 | 5 | 521 |
| 1920 | 4 |  |
| 1930 | 2 |  |
| 1941 | 3 | 663 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת ורפלוטה |
| --- | --- | --- |
| יישובים | וארפלוטה • ברהידה • יאשד • אשקי • אשי • פטפירדה • טש • וילוניה |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
המשאלה האחרונה

| --- | --- |

כריכת הספר בתרגום העברי
 
 מידע כללי
 מאת:  אנדז'יי ספקובסקי
 שפת המקור:  פולנית
 סוגה:  פנטזיה
 הוצאה
 הוצאה:  SuperNOWA
 תאריך הוצאה:  1993
 מספר עמודים:  288
 הוצאה בעברית
 הוצאה:  ידיעות ספרים
 תאריך:  2021
 תרגום:  עילי הלפרן
 מספר עמודים:  328
 פרסים
 Ignotus Award for Best Anthology (2003) 
 סדרה
 סדרת ספרים:  המכשף
 הספר הבא:  חרב הגורל 
 קישורים חיצוניים
 מסת"ב:  מסת"ב 978-965-201-201-2
 הספרייה הלאומית:  997010398245305171
 
המשאלה האחרונה (בפולנית: Ostatnie życzenie) הוא קובץ סיפורים קצרים מסוגת הפנטזיה, שנכתב על ידי הסופר הפולני אנדז'יי ספקובסקי ויצא לאור לראשונה ב-1993. מבחינה עלילתית, ספר זה הוא הראשון לספר על עלילות המכשף גראלט מריוויה, אם כי קובץ הסיפורים "חרב הגורל" משנת 1992 מקדים אותו מבחינה זמן ההוצאה לאור. בדומה אליו, עלילתו מתרחשת לפני עלילת הסאגה הראשית, בת ששת הספרים.
הספר זכה להצלחה רבה בפולין ומחוצה לה, ותורגם לשפות נוספות, לרבות אנגלית (2007) ועברית (2021).
תקציר

הקובץ מונה שישה סיפורים העוסקים בעלילות המכשף (Wiedzmin) גראלט מריוויה, אדם אשר עבר מוטציות המעניקות לו כוחות על-אנושיים, על מנת להגן על בני אדם מפני מפלצות ויצורים על-טבעיים עוינים, אשר פלשו אל העולם כמה אלפי שנים לפני התרחשות המאורעות המתוארים בספר.
כמו כן, לאורך הספר שזור סיפור מסגרת בשם "קול התבונה", ובמסגרתו גראלט, שנפצע במהלך קרב, שוהה במקדש שבו מטפלות כוהנות המקדש בפציעותיו. במהלך שהותו שם חווה גראלט פלאשבקים עם מאורעות מעברו, אשר יפורטו במסגרת ששת הסיפורים, פוגש מספר חברים אשר באים לבקרו, ומתמודד מול הטרדות מסדר אבירים עוין המעוניין לגרש את כל המכשפים מגבולות המחוז.
תקציר > הסיפורים שבקובץ

המכשף (Wiedźmin) - גראלט נשכר על ידי פולטסט מלך טמריה על מנת שיסיר קללה מבתו, הנסיכה אדה, שנולדה כמפלץ איום ונורא בשם "סטריגה", הטורף בני אדם בלילות ומפיל את אימתו על הממלכה כולה. המלך דורש מגראלט לא לפגוע בה לרעה, אך מתיר לו לקטול אותה אם יתברר לו שאין באפשרותו להחזירה לצורת אנוש. על גראלט לגלות את מקור הקללה ולמצוא דרך להסירה, כאשר השאלה העומדת במרכז הפרק היא אם הנסיכה תוכל לחיות חיים נורמליים גם לאחר הסרת הקללה.
גרעין של אמת (Ziarno prawdy) - גראלט פוגש במסעו ביצור מפלצתי דמוי דוב, ומגלה כי היצור הוא למעשה אדם בשם ניוולן, שאת צורתו המפלצתית קיבל כתוצאה מקללה שהוטלה עליו, לאחר שבעברו הנהיג כנופיית שודדים, פרץ למקדש ואנס כוהנת. הוא מגלה לגראלט כי הקללה תוסר רק לאחר שיקבל נשיקה מאישה שבאמת תאהב אותו - דבר קשה, לנוכח צורתו המפלצתית. ניוולן מגלה לגראלט כי הוא אכן התאהב באישה, אך גראלט חושד שהאישה המדוברת אינה אישה רגילה אלא ערפדית.
הרע במיעוטו (Mniejsze zło) - במסגרת סיפור זה הקורא למד כיצד קיבל גראלט את כינוי הגנאי "הקצב מבלאוויקן". גראלט, שמעט לפני הגעתו לעיירה קטל מפלצת דמוית עכביש שאיימה על חיי התושבים, מקבל הצעה מקוסם מסתורי להרוג נסיכה גולה שהפכה לשודדת, שלטענתו היא מקוללת מלידה. גראלט פוגש גם בשודדת עצמה, המעוניינת להתנקם בקוסם אשר ניסה להורגה קודם לכן, ומנסה להניא אותה מלעשות כן, אך נכשל בכך בשל עקשנותה. על גראלט לבחור כיצד לפעול: האם לעצור את השודדת וכנופייתה ולהקשיב לעצת הקוסם, או האם להתייצב לצדה כנגד הקוסם.
שאלה של מחיר (Kwestia ceny) - גראלט מבקר בממלכת סינטרה כאורח של המלכה קלנת'ה, המכנסת את נתיניה על מנת לחגוג את אירוסיה של בתה, הנסיכה פאווטה, לנסיך מאיי סקליגה. הנשף מופרע על ידי אביר מסתורי במסכה, הטוען לידה של הנסיכה מכורח חוק טבע קדום המכונה "חוק ההפתעה", הקושר את גורלו בגורלה. העלילה מסתבכת כאשר מתגלה שמאחורי המסכה מסתתרות פנים מפלצתיות מכוסות בפרווה, ומסתבכת עוד יותר כאשר הנסיכה אכן מסכימה להתארס ליצור המסתורי במקום לנסיך אשר יועד לה קודם לכן. על גראלט לגלות את זהותו של היצור המסתורי וכן לגלות מה מקור תעלומת הכוחות המיוחדים המתפרצים מהנסיכה.
קצה העולם (Kraniec świata) - גראלט וחברו המשורר והטרובדור "דנדליון" מבקרים בכפר, אשר לטענת זקן הכפר, סובל מבעיה של "שד" המבקר בכפר וגוזל ממנו מזון לעיתים קרובות. זקן הכפר מבקש מגראלט למרות זאת לא לפגוע לרעה ב"שד". השניים מבקרים במאורתו של ה"שד" אך נופלים בשבי על ידי קבוצת אלפים שמתברר שפרשו את הגנתם על היצור, ומבקשים להרוג את המכשף וחברו כנקמה על מה שבני האדם עוללו לאלפים, תושביו המקוריים של העולם. גורלם של השניים נותר תלוי בידי היצור.
המשאלה האחרונה (Ostatnie życzenie) - במסגרת סיפור זה מגלה הקורא כיצד פגש גראלט בקוסמת ינפר מוונגרברג, וכיצד החלה מערכת היחסים שלו עמה. במהלך מסע דיג מוצאים גראלט ודנדליון כד מסתורי, אשר לטענת דנדליון מכיל ג'יני, רוח המגשימה משאלות. אך במקום להקשיב למשאלותיו של דנדליון, בוחרת הרוח הרעה לתקוף את דנדליון, דבר המאלץ את גראלט למהר לעבר העיירה הסמוכה על מנת לשכור את שירותיה של קוסמת שתרפא אותו. עם זאת, גראלט אינו יודע כי לקוסמת יש תוכניות משלה לרתום את כוחותיו של ה"ג'יני" לשירותיה.
עיבודים

חלק מהסיפורים שבקובץ עובדו למדיות נוספות, ביניהן סדרות טלוויזיה ומשחקי וידאו.
אלמנטים מסיפור המסגרת "קול התבונה" עובדו בכמה פרקים במסגרת סדרת הטלוויזיה הפולנית "Wiedźmin" משנת 2002.
הסיפור "המכשף" עובד למספר מדיות וביניהן:
סצנת הפתיחה של המשחק The Witcher שפותח על ידי CD Projekt ויצא לאור בשנת 2007.
הפרק השמיני ("Rozdroże") בסדרת הטלוויזיה Wiedźmin.
הפרק השלישי ("Betrayer Moon") בעונה הראשונה של סדרת הטלוויזיה "המכשף" מבית נטפליקס.
ספר הקומיקס "Curse of the Crows" בהוצאת דארק הורס קומיקס שנכתב על פי עלילת סדרת המשחקים ומכילה מספר פלאשבקים למאורעות הסיפור.
"הרע במיעוטו" עובד ל:
הפרק "Mniejsze zło" בסדרת הטלוויזיה Wiedźmin.
הפרק "The End's Beginning" בעונה הראשונה של העיבוד הטלוויזיוני של נטפליקס.
"שאלה של מחיר" עובד ל:
הפרק "Calanthe" בסדרת הטלוויזיה Wiedźmin.
הפרק "Of Banquets, Bastards and Burials" בעונה הראשונה של העיבוד הטלוויזיוני של נטפליקס.
"קצה העולם" עובד ל:
הפרק "Dolina Kwiatów" בסדרת הטלוויזיה Wiedźmin.
הפרק "Four Marks" בעונה הראשונה של העיבוד הטלוויזיוני של נטפליקס.
"המשאלה האחרונה" עובד ל:
הפרק "Bottled Appetites" בעיבוד הטלוויזיוני של נטפליקס.
כמו כן, במשחק The Witcher 3: Wild Hunt ישנה משימת צד באותו השם, "The Last Wish", המשמשת מעין המשך ישיר לעלילת הסיפור כמשימה בה יוכל השחקן לבחור את גורל מערכת היחסים של גראלט עם ינפר.
הסיפור "גרעין של אמת" עובד לפרק "A Grain of Truth", הפרק הראשון בעונה השנייה של העיבוד הטלוויזיוני של נטפליקס.